
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 226/2012
ΘΕΜΑ: «Εκλογή αντιπροσώπων του Δήμου Πύργου στο Διοικητικό Συμβούλιο του νέου Περιφερειακού Συνδέσμου Φορέων Διαχείρισης Στερεών Αποβλήτων Περιφέρειας Δυτικής Ελλάδας»                                             

    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Αντιπρόεδρος έθεσε υπόψη του Δημοτικού Συμβουλίου το 2ο θέμα της ημερήσιας διάταξης με τίτλο: «Εκλογή αντιπροσώπων του Δήμου Πύργου στο Διοικητικό Συμβούλιο του νέου Περιφερειακού Συνδέσμου Φορέων Διαχείρισης Στερεών Αποβλήτων Περιφέρειας Δυτικής Ελλάδας» και ανέφερε:
    Με την υπ’ αριθμ. 47683/9002/29-5-2012 απόφαση του Γενικού Γραμματέα της Αποκεντρωμένης Διοίκησης Πελοποννήσου Δυτικής Ελλάδας και Ιονίου, που δημοσιεύθηκε στο αριθμ. 1849/13-6-2012 ΦΕΚ, συστάθηκε ο Περιφερειακός Σύνδεσμος ΦΟΔΣΑ Περιφέρειας Δυτικής Ελλάδας στον οποίο συμμετέχει και ο Δήμος Πύργου. Στην ως άνω απόφαση ορίζεται ότι ο αριθμός των αιρετών αντιπροσώπων του Δήμου Πύργου που θα συμμετέχουν στο Διοικητικό Συμβούλιο του Περιφερειακού Συνδέσμου ΦΟΔΣΑ ανέρχεται σε τρεις (3).

    Σύμφωνα με το άρθρο 246 του Ν.3463/2006 σε συνδυασμό με το άρθρο 13 του Ν.4071/2012 «....... για όλη τη διάρκεια της δημοτικής περιόδου, τα Δημοτικά Συμβούλια εκλέγουν ως αντιπροσώπους τους στο διοικητικό συμβούλιο του Συνδέσμου μέλη τους ή το Δήμαρχο. Στην προκειμένη περίπτωση που ένα δημοτικό ή κοινοτικό συμβούλιο εκλέγει περισσότερους από δύο (2) εκπροσώπους, ένας (1) από αυτούς εκλέγεται από τη μειοψηφία του δημοτικού ή κοινοτικού συμβουλίου.... Η θητεία των αντιπροσώπων λήγει πάντοτε με την εγκατάσταση του νέου Διοικητικού Συμβουλίου».      
    Στο σημείο αυτό και κατ’ εφαρμογή των ανωτέρω διατάξεων λαμβάνοντας το λόγο ο κ. Δήμαρχος πρότεινε από την πλευρά της πλειοψηφίας ως τακτικά μέλη τους κ.κ. Γεράσιμο Παρασκευόπουλο – Δήμαρχος και Χαράλαμπο Αριστειδόπουλο με αναπληρωματικά μέλη τους κ.κ. Αντώνη Καράμπελα και Παναγιώτη Φραγκαντώνη, αντίστοιχα.
    Εν συνεχεία ο κ. Δημόπουλος από την πλευρά της μειοψηφίας πρότεινε  τον κ. Φώτη Δημόπουλο ως τακτικό μέλος και τον κ. Γεώργιο Ανδριόλα ως αναπληρωματικό μέλος, αντίστοιχα
    Κατόπιν ο Αντιπρόεδρος κάλεσε το σώμα να εκλέξει τους αντιπροσώπους του Δήμου, ως ανωτέρω προτάθηκαν.

Το Δημοτικό Συμβούλιο Πύργου

Λαμβάνοντας υπόψη του:

· Τις διατάξεις του άρθρου 65 του Ν. 3852/2010
· Τις διατάξεις του άρθρου 246 του Ν.3463/2006

· Τις διατάξεις του άρθρου 13 του Ν.4071/2012. 

· Την υπ’ αριθμ. 47683/9002/29-5-2012 απόφαση του Γενικού Γραμματέα της Αποκεντρωμένης Διοίκησης Πελοποννήσου Δυτικής Ελλάδας και Ιονίου
· Το υπ’ αριθμ. 1849/13-6-2012 ΦΕΚ – τεύχος δεύτερο, μετά από διαλογική συζήτηση
Ομόφωνα   ε κ λ έ γ ε ι
    ως αντιπροσώπους του Δήμου Πύργου στο Διοικητικό Συμβούλιο του Περιφερειακού Συνδέσμου ΦΟΔΣΑ Περιφέρειας Δυτικής Ελλάδας, 

Α. Από την πλευρά της πλειοψηφίας: 

- Τον Δήμαρχο Πύργου κο Γεράσιμο Παρασκευόπουλο ως τακτικό μέλος με αναπληρωτή τον κ. Καράμπελα Αντώνη 

- Τον κο Χαράλαμπο Αριστειδόπουλο ως τακτικό μέλος με αναπληρωτή τον  κ. Φραγκαντώνη Παναγιώτη.

Β. Από την πλευρά της μειοψηφίας
Τον κ. Φώτη Δημόπουλο ως τακτικό μέλος  με αναπληρωτή τον κ. Γεώργιο Ανδριόλα.

    Η θητεία των αντιπροσώπων θα λήξει με την εγκατάσταση του νέου διοικητικού συμβουλίου. (άρθρο 246 παρ. 6 του Ν.3463/2006)

    Οι Δημοτικοί Σύμβουλοι κ.κ. Θεοδωρέλος – Χαρίτος Γ., Τζίνη Δ., Μπίρμπας Κ., Γιάνναρος Χ. – Επικεφαλής της παράταξης «Λαϊκή Συσπείρωση» και Καραμπέτσος Α., ήταν απόντες από την συνεδρίαση όταν τέθηκε το θέμα προς συζήτηση και έγκριση.

    Ο Πρόεδρος του Δημοτικού Συμβουλίου κ. Ε. Καννής δεν είχε προσέλθει στην συνεδρίαση όταν τέθηκε το θέμα προς συζήτηση και έγκριση. 

Η παρούσα απόφαση έλαβε αύξοντα αριθμό 226/2012.

Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ                                 ΤΑ  ΜΕΛΗ                         Ο ΓΡΑΜΜΑΤΕΑΣ

 Ε. ΚΑΝΝΗΣ





       Δ. ΤΖΟΥΑΝΟΠΟΥΛΟΣ

Ακριβές απόσπασμα 

εκ των πρακτικών του Δ.Σ.

Πύργος  2 – 7 - 2012
Ο ΔΗΜΑΡΧΟΣ

Μ.Ε.Δ.
